પોલીસ સુત્રો દ્વારા મળતી માહિતી મુજબ ધંધુકા તાલુકાના રોજકા ગામના વતની હાલ બોટાદ ઉમિયાનગર સોસાયટી કડવા પાટીદાર છાત્રાલય પાછળ રહેતા અને ઝેરોક્ષ મશીનના સ્પેરપાર્ટસનો વેપાર કરતા હરદિપભાઈ ભીખાભાઈ માતરીયાને ગત તા. ૧૪-૫-૧૮ના રોજ જયરાજ ભીખુભાઈ ખાચર, હિતેષ ઉર્ફે ગબ્બર ઉમેશભાઈ જાંબુકીયા (કોળી), હાર્દિક ધીરૂભાઈ માળોદિયા રહે. ત્રણેય સેંથળી તા.જી.બોટાદ અને રોહિત ઉર્ફે તોતી દલસુખભાઈ પટેલ રહે. લાલપર મોરબી. મૂળ રહેવાસી પીપરડી તા.વિછીયા, જિ.રાજકોટ આ ચારેય યુવકોએ કાવતરુ ઘડી હરદિપભાઈને ફોન કરી તેની દિકરીને મારી નાંખવાની ધમકી આપી રૂપિયા પાંચ લાખની ખંડણી માગી હતી. આ વિશે હરદિપભાઈ ભીખાભાઈ માતરીયાએ ગત તા. ૨૭-૫-૧૮ના રોજ રાત્રે બોટાદ પોલીસ સ્ટેશને ચારેય યુવકોએ એકબીજાને મદદગારી કરી ગુનો કર્યાની ફરિયાદ નોંધાવતા પોલીસે ગુનો દાખલ કરી આગળની તપાસ વી.ડી.ઘોરડા ચલાવી રહ્યા છે.